Școala Gimnazială ,,Petre Carp” Tufești
Braila, str Primăriei, nr 64, Tufești 
CIF 17401074

Anunț concurs pentru post contractual conform H.G. 1336/2022

A.) Școala Gimnazială ,,Petre Carp” Tufești cu sediul în Tufești, str. Primăriei nr. 64, județul Braila, organizează concurs, pentru ocuparea următorului post contractual,  conform H.G. nr. 1336/08.11.2022:

1. Nivelul postului: execuție

2. Denumirea postului: Administrator financiar, post vacant, pe perioadă nedeterminată.

3. Numărul de posturi: 1 post 0,5 normă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție. Informaţii la tel: 0239665290 sau la sediul instituţiei.
Termenul de depunere a dosarelor 23.10.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.


Condiţii specifice de participare la concurs:
1. Nivelul studiilor: Superioare
2. Vechime în muncă:  3 ani
3. Alte condiții: cunoştinţe de operare pe calculator: MS Office şi programe specifice domeniului financiar-contabil la nivel de instituţii publice şi internet (navigare şi poştă electronică).

D.) Bibliografie şi tematică: •	Legea Invatamantului preuniversitar, Legea nr. 198/2023;
•	Legea nr.53 din 24.01.2003 – Codul Muncii, cu modificările şi completările ulterioare-republicată;
•	Legea contabilitatii nr.82/1991 cu modificarile si completarile ulterioare;
•	Legea 500/2002 privind finantele publice cu modificarile si completarile ulterioare;
•	Legea 273/2006 privind finantele publice locale cu modificarile si completarile ulterioare; 
•	OMFP 1917/2005 pentru aprobarea normelor metodologice privind organizare si conducerea contabilitatii institutiilor publice, Planul de conturi pentru institutii publice si instructiuni de aplicare a acestuia cu modificarile si completarile ulterioare; 
•	OMFP 1954/2005 privind clasificatia indicatorilor finantelor publice; 
•	OMFP 1792/2002 pentru aprobarea normelor metodologice privind angajarea, lichidarea, ordonantarea si plata cheltuielilor institutiilor publice,precum si organizare,evidenta si raportarea angajamentelor bugetare si legale,publicate in M.Of.37/2003, cu modificarile ulterioare; 
•	Legea 98/2016 privind achizitiile publice cu modificarile ulterioare,
•	H.G nr. 72/2014 privind stabilirea valorii de intrare a activelor fixe la institutii publice; 
•	H.G. 1496/2008 privind modificarea anexei la Hotărârea Guvernului nr. 2.139/2004 pentru aprobarea Catalogului privind clasificarea şi duratele normale de funcţionare a mijloacelor fixe
•	O.M.F.P nr.2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii; 
•	Decretul 209/1976 privind regulamentul operatiunilor de casa;
•	HG 569/2015 norme metodologice privind decontarea cheltuielilor privind naveta la si de la locul de munca a cadrelor didactice si a personalului didactic auxiliar din invatamantul preuniversitar;
•	OMFP 2634/2015 privind documentele financiar contabile 
•	Legea 153/28.06.2017 privind salarizarea personalului platit din fonduri publice;
•	OMECTS nr. 5379/2022 privind aprobarea Criteriilor generale de acordare a burselor elevilor din invatamantul preuniversitar de stat;
•	OMFP 1026/2017 privind modificarea si completarea OMFP 517/2016 pentru aprobarea de proceduri aferente unor module care fac parte din procedura de functionare a sistemului national de raportare FOREXEBUG
•	ORDIN Nr. 17/2022 din 6 ianuarie 2022 privind modificarea anexei nr. 2 la Ordinul ministrului finanţelor publice nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu


Tematica 1.	Organizarea contabilității la unitățile de învățământ, respectiv înregistrările contabile și documentele în baza cărora  se fac acestea, referitor la operațiunile specifice instituției de învățământ
•	Contabilitatea activelor fixe
•	Înregistrarea amortizării
•	Închiderea conturilor și stabilirea rezultatului patrimonial
•	Contabilitatea decontărilor cu personalul
•	Contabilitatea materialelor de natura obiectelor de inventar
•	Operațiunile privind decontările cu furnizorii
•	Operațiunile privind decontările cu clienții

2.	Inventarierea patrimoniului instituțiilor publice 
3.	Documente justificative care stau la baza înregistrărilor în contabilitate și păstrarea lor
4.	Angajarea, lichidarea, ordonanțarea și plata cheltuielilor instituțiilor publice precum și organizarea, evidența și raportarea angajamentelor bugetare și legale
5.	Finanțarea și baza materială a învățământului preuniversitar
6.	Exercitarea controlului financiar preventiv.
7.	Achiziția directă, licitația deschisă și licitația restrânsă.


Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	9 Octombrie 2026
	

	Data limită de depunere a dosarelor
	23 Octombrie 2026
	15:00

	Selecția dosarelor
	26 Octombrie 2026
	12:00

	Afișarea selecției dosarelor
	26 Octombrie 2026
	13:00

	Termen limită contestații ref la selecția dosarelor
	27 Octombrie 2026
	13:00

	Afișarea rezultatelor la contestații
	28 Octombrie 2026
	13:00

	Proba scrisă
	2 Noiembrie 2026
	09:00

	Afișarea rezultatelor la proba scrisă
	2 Noiembrie 2026
	13:00

	Termen limită contestații la proba scrisă
	3 Noiembrie 2026
	13:00

	Afișarea rezultatelor la contestații ref proba scrisă
	3 Noiembrie 2026
	15:00

	Proba practică 
	4 Noiembrie 2026
	09:00

	Afișarea rezultatelor proba practică
	4 Noiembrie 2026
	11:00

	Termen limită contestații la proba practică
	4 Noiembrie 2026
	13:00

	Afișarea rezultatelor la contestații ref proba practică
	4 Noiembrie 2026
	15:00

	Interviul
	5 Noiembrie 2026
	09:00

	Afișarea rezultatelor la proba de interviu
	5 Noiembrie 2026
	11:00

	Termen limită contestații la proba de interviu
	5 Noiembrie 2026
	13:00

	Afișarea rezultatelor la contestații la proba de interviu
	5 Noiembrie 2026
	15:00

	Afișare rezultat final
	5 Noiembrie 2026
	15:30


